
Parlamentul  României

Camera  Deputaților

	Comisia pentru industrii și servicii

București, 17.04.2019
Nr. 4c-3/125/2019
	Comisia pentru buget, finanțe și bănci

București, 09.04.2019
Nr. 4c-2/271
	Comisia pentru administrație public și amenajarea teritoriului
București, 9.04.2019
Nr. 4c-7/140


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra proiectului de Lege pentru aprobarea Ordonanței de urgență a Guvernului nr.10/2019 privind stabilirea unor măsuri privind finanțarea investițiilor în turism și modificarea unor acte normative, trimis spre examinare pe fond, Comisiei pentru industrii și servicii, Comisiei pentru buget, finanțe și bănci și Comisiei pentru administrație publică și amenajarea teritoriului, cu adresa nr.PLx.179/2019 din 27 martie 2019. 
Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

  PREȘEDINTE,

PREȘEDINTE,

PREȘEDINTE,

    Iulian Iancu
            Sorin Lazăr
      Florin-Claudiu Roman

R A P O R T   C O M U N
asupra proiectului de Lege pentru aprobarea Ordonanței de urgență a Guvernului nr.10/2019 privind stabilirea unor măsuri privind finanțarea investițiilor în turism și modificarea unor acte normative


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii, Comisia pentru buget, finanțe și bănci și Comisia pentru administrație publică și amenajarea teritoriului, au fost sesizate, spre dezbatere în fond, în procedură de urgență, cu proiectul de Lege pentru aprobarea Ordonanței de urgență a Guvernului nr.10/2019 privind stabilirea unor măsuri privind finanțarea investițiilor în turism și modificarea unor acte normative, transmis cu adresa nr.P.L.x. 179/2019 din 27 martie 2019, înregistrat la Comisia pentru industrii și servicii sub nr.4c-3/125 din 28 martie 2018, la Comisia pentru buget, finanțe și bănci sub nr.4c-2/271 din 28 martie 2019 și la Comisia pentru administrație publică și amenajarea teritoriului sub nr.4c-7/140 din 27 martie 2019.



Consiliul Legislativ, cu avizul nr.108/21.02.2019, avizează favorabil proiectul de ordonanță de urgență cu observații și propuneri preluate de inițiator.


Senatul, în  calitate de primă Cameră sesizată, a adoptat proiectul de lege în ședința din 25 martie 2019.



Comisia pentru sănătate și familie, cu avizul nr.4c-10/20 din 10 aprilie 2019, a avizat favorabil proiectul de lege.



Proiectul de lege are ca obiect de reglementare ca prin derogarea  de la prevederile art.34 alin.(2) lit.e) și h) și alin.(3) din Legea nr.273/2006 privind finanțele publice, cu modificările și completările ulterioare, începând cu anul 2019, Ministerul Turismului este autorizat să încheie cu autoritățile administrației publice locale contracte de finanțare multianuale, pentru finanțarea investițiilor în turism. 
De asemenea, este modificată și Ordonanța de urgență a Guvernului nr.114/2018 privind instituirea unor măsuri în domeniul investițiilor publice și a unor măsuri fiscal-bugetare, cu modificările ulterioare, în sensul că, pentru personalul din cadrul instituțiilor din sistem sanitar și de asistență socială, cuantumul indemnizațiilor de hrană acordate să fie exclus din procentul de 30% din suma salariilor de bază la care este limitată totalitatea sporurilor, compensațiilor, adaosurile, primele, premiile și indemnizațiile astfel cum este prevăzut în Legea-cadru nr.153/2017 privind salarizarea personalului plătit din fonduri publice, cu modificările și completările ulterioare.
În conformitate cu prevederile art.61 și 63 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanțe și bănci au examinat proiectul de lege în ședința din data de 9 aprilie 2019. Membrii Comisiei pentru administrație publică și amenajarea teritoriului au examinat proiectul de lege în ședința din 9 aprilie 2019. Membrii Comisiei pentru industrii și servicii au examinat proiectul de lege în ședința din 16 aprilie 2019.



La lucrările Comisiei pentru buget, finanțe și bănci au participat, în calitate de invitați, reprezentanți ai Ministerului Turismului, la cele ale Comisei pentru administrație publică și amenajarea teritoriului a participat, în calitate de invitat, din partea Ministerului Turismului doamna Cristina Târteață – secretar de stat, iar la lucrările Comisiei pentru industrii și servicii a participat, în calitate de invitat, din partea Ministerului Turismului domnul Bogdan-Gheorghe Tomoiagă – secretar de stat.
La lucrări au fost prezenți din partea Comisiei pentru buget, finanțe și bănci 22 deputați din totalul de 25 deputați, din partea Comisiei pentru administrație publică și amenajarea teritoriului au fost prezenți 21 deputați din totalul de 23 deputați, iar din partea Comisiei pentru industrii și servicii au fost prezenți 19 deputați din totalul de 20 deputați.
În urma examinării inițiativei legislative și a opiniilor exprimate, membrii celor trei comisii, au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanței de urgență a Guvernului nr.10/2019 privind stabilirea unor măsuri privind finanțarea investițiilor în turism și modificarea unor acte normative, în forma adoptată de Senat.

Prin obiectul de reglementare și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

          PREȘEDINTE,

 PREȘEDINTE,

 PREȘEDINTE,

      
 Iulian Iancu
                        Sorin Lazăr
        Florin-Claudiu Roman
  
 SECRETAR,

  SECRETAR,

SECRETAR,


        Roxana Mînzatu
     Marilen-Gabriel Pirtea          Angelica Fădor



Consilier parlamentar,
 Isabela Patricia Robe
       Șef serviciu, Giorgiana Ene


  Șef serviciu, Sofia Chelaru



  

      Consultant parlamentar, Delia Beatrice Cojocaru       Consilier parlamentar, Elena Hrincescu

